****

**Casa Judeteana de Pensii Vrancea**

**METODOLOGIA DE CALCUL**

**A DURATEI DE COMPLETARE A UNUI FORMULAR**

 CJP Vrancea asigură la nivelul judetului Vrancea aplicarea unitară a legislaţiei din domeniul pensiilor şi asigurărilor sociale precum şi realizarea sarcinilor şi atribuţiilor ce decurg din aplicarea prevederilor Legilor pensiilor.

 În conformitate cu dispozițiile art.6 din [Ordonanța de urgență a Guvernului nr. 41/2016](https://legislatie.just.ro/Public/DetaliiDocumentAfis/247992) privind stabilirea unor măsuri de simplificare la nivelul administrației publice central și pentru modificarea și completarea unor acte normative, modificată și completată prin Legea nr.9/2023, CJP Vrancea are obligația  să specific pe formularele proprii durata de completare a fiecăruia și motivul colectării informației.

 Totodată, are obligația de a întocmi metodologia de calcul a duratei de completare a unui formular, metodologie ce va fi disponibilă pe pagina proprie de internet.

 Prezenta metodologie are ca scop determinarea duratei medii de completare a formularelor al căror conținut este stabilit de legiuitor și care sunt gestionate de compartimentele din cadrul CJP Vrancea, în vederea prelucrării informațiilor primite de la cetățenii care se adresează acestei institutii, în conformitate cu legislația și procedurile aplicabile.

**Capitolul I – Consideraţii generale**

Art.1 Obligaţia de completare a formularelor în conformitate cu prevederile prezentei metodologii cadru se aplică tuturor acelora care îndeplinesc următoarele criterii:

1. a) au denumirea de ’’cerere”, ’’declaraţie”, ’’formular”, ’’tipizat” sau alte asemenea denumiri;
2. b) sunt utilizate în vederea interacţiunii cu personae fizice, în exercitarea drepturilor sau pentru facilitarea îndeplinirii obligaţiilor stabilite prin legislaţia în vigoare;
3. c) sunt formulare standard, tipizate, care nu implică creativitate sau subiectivism din partea persoanei care completează formularul, având cu preponderenţă scopul de a stabili o situaţie de fapt;
4. d) sunt formulare prin a căror completare sunt solicitate acte de identitate, acte sau dovezi de stare civilă;
5. e) sunt formulare disponibile în format electronic pe pagina proprie de internet sau în format pe hârtie/letric la sediul direcției;
6. f) sunt formulare destinate completării de către personae fizice.

Art.2 Toate formularele care îndeplinesc unul sau mai multe dintre criteriile menţionate la art. 1 vor avea precizat în conţinutul acestora, într-un spaţiu care permite vizualizarea cu uşurinţă, următoarele:

1. a) durata medie de completare;
2. b) motivul colectării informaţiilor;

**Capitolul II – Algoritmul de calcul a duratei de completare a unui formular**

Art.3. În mod obiectiv durata de completare aunui formular este determinată de următorii factori: varsta beneficiarilor (pensionari ai sistemului public de pensii sau alte persoane in etate care se adreseaza atat directiei de stabiliri si plati prestatii cat si compartimentului de bilete de tratament), volumul datelor şi informaţiilor completate/inserate în cuprinsul acestora, respective capacitatea cognitivă a solicitantului.

Un alt factor obiectiv, care poate fi luat în calcul la stabilirea duratei de completare a formularelor îl reprezintă viteza sau ritmul de inserare/editare/scriere a datelor şi informaţiilor necesare, proprie fiecărei persoane.

Art.4 Metodele de estimare care vor fi utilizate pentru stabilirea duratei de completare a formularelor CJP sunt:

1. a) eşantionarea internă, urmată de cronometrarea completării formularului de către personalul CU ATRIBUTII DE COMUNICARE SI RELATII PUBLICE şi calcularea unei durate medii de completare;
2. b)efectuarea unui sondaj de opinie la sediul CJP, prin cronometrarea/colectarea informaţiei privind timpul necesar de la persoanele care au completat formularul respectiv, urmată de calcularea unei durate medii de completare;

 La stabilirea modalităţii de estimare a duratei de completare a unui formular, poate fi folosită una sau mai multe metode dintre cele menţionate mai sus. În situaţia în care sunt utilizate mai multe metode, durata de completare a formularului va fi determinată de media timpului rezultat pentru fiecare dintre acestea.

Pentru eşantionarea grupului ţintă necesar aplicării metodelor sus menţionate, se are învedere, pe cât posibil, ca structura acestuia să fie alcătuită, în majoritate, din persoane cu capacitate şi diligenţă de nivel mediu.

Art.5 Durata de completare se actualizează ori de câte ori formularul suferă modificări.

Art.6   Durata medie de completare se specifica pe formular, folosind următorul format: Durata medie de completare a formularului: x minute.

Art.7 Persoanelor implicate înprocedura de cuantificare a timpului necesar completării formularelor le vor fi solicitate şi propuneri de simplificare a formularului şi/sau eficientizare a modalităţii de gestionare a acestuia.

Art. 8 Modul de calcul a duratei de completare a unui formular se afişează pe pagina proprie de internet a CJP Vrancea.

**Capitolul III – Consideraţii generale**

Art.9 Formularele aferente serviciilor publice furnizate şi alte asemenea formulare sunt puse la dispoziţia cetăţenilor personae fizice în format de hârtie/letric și se completează olograf, de către solicitanţi, la sediul institutiei noastre precum şi pe pagina proprie de internet, în format electronic editabil.

Art.10 Publicarea formularelor actualizate pe pagina de internet a CJP iar la denumirea fiecărui formular, va figura următoarea informație: “Durata medie de completare: x minute”.

Inspector principal,

Vasile Rauta Oana